PIRMĀS INSTANCES TIESAS SPRIEDUMS (pirmā palāta)
2008. gada 16. aprīlī
Lieta T‑486/04
Christos Michail
pret
Eiropas Kopienu Komisiju
Civildienests – Ierēdņi – Prasība atcelt tiesību aktu – Pienākums sniegt palīdzību – Psiholoģiska vardarbība
Priekšmets      Prasība atcelt Komisijas netiešo 2004. gada 20. marta lēmumu, ar kuru noraidīts lūgums sniegt palīdzību, ko prasītājs iesniedza
saskaņā ar Eiropas Kopienu Civildienesta noteikumu 24. pantu
Nolēmums      Prasību noraidīt. Christos Michail sedz pusi no saviem tiesāšanās izdevumiem. Komisija sedz savus tiesāšanās izdevumus un atlīdzina pusi no C. Michail tiesāšanās izdevumiem.
Kopsavilkums
Ierēdņi – Psiholoģiska vardarbība – Jēdziens
Ierēdnim, kurš sevi uzskata par psiholoģiskas vajāšanas upuri, neatkarīgi no savas subjektīvās uztveres par paša apgalvotajiem
faktiem ir jāizvirza elementu kopums, lai pierādītu, ka viņš ir cietis no rīcības, kuras mērķis objektīvi ir bijis viņu diskreditēt
vai tīši pasliktināt viņa darba apstākļus, proti, rīcības, ko objektīvi raksturo nodoms.
(skat. 62. un 63. punktu)
Atsauces: Pirmās instances tiesa, 2001. gada 23. februāris, T‑7/98, T‑208/98 un T‑109/99 De Nicola/EIB, Recueil FP, I‑A‑49. un II‑185. lpp., 286. punkts; 2005. gada 4. maijs T‑144/03 Schmit/Komisija, Krājums‑CDL, I‑A‑101. un II‑465. lpp., 64. un 65. punkts.